Voorwoord. – Bali Drome
Ek onthou nie baie van my kleintyd nie.
Maar ek onthou my boeke. Rakke en rakke vol. Die oopmaak van ñ nuwe boek, die begin van ñ volgende storie.
Blykbaar was ons oupa aan my ma se kant so ñ storiemens. As polisieman van beroep is hy gestuur om in Italië te gaan veg. Ouma was glo bitter kwaai, en bitter. So ma het haar kleinwees gevul met sý stories.
En dit oorgedra aan haar eerste kind. Want lees het ek gelees. Amper nog voor ek behoorlik kon praat, klink dit.
Ek kon letterlik pens en pootjies in ñ storie ‘verdwaal raak’. Ma het bly boeke aandra, en die biblioteek was my en haar ‘plek’. As ñ laerskool juffrou met ñ gestremde kind, en twee ander peuters, was die ure in haar dag heeltemal te min. Maar vir lees; vir lees het sy ruimte gemaak.
My drome het die stories in my boeke verder gevat. Ek sou aan die slaap raak ‘in ñ woud’, en die ganse nag daar rondkuier. Saam met die karaktertjies. Biblioteek-periode was die hoogtepunt van my skooldae. As almal my net kon uitlos, van my vergeet sodat ek tussen die rakke kan bly sit.
In my hoërskool dae, met pa wat einde standerd ses dood is, het lees my ontvlugting geword. En gebly. Ons het by ñ boekklub aangesluit, en die vier boeke per maand in die pos was my alles. Boeta het altyd spesiale aandag nodig gehad, en kleinboet was klein. Tog. Die alleenheid was nooit alleen nie. En die dag wat daar nie iets was om te verslind nie, het ek my eie stories geskryf. Niggie was my ywerige luisteraar, my grootste aanhanger. So het ons twee mekaar deur die moeilike tienerjare gekry. Deur ons eie wêreld te skep.
Vandag is ek glad nie hierdie hoogs intelligente persoon wat net opvoedkundige boeke lees nie. Nee. Ook net soms geestelike boeke. Het jy ñ goeie storie om te vertel, vang jy my in ñ wip. Afrikaans of Engels. Selfs Nederlands. Solank dit goed geskryf is, en verkieslike oor ander wêrelddele ook strek.
As ek daardie eerste bladsy oopmaak, kom kleintyd se manier na vore. Ek verdwaal tussen die woorde, die mense, die plekke.
En kom net af en toe boontoe om asem te skep.
Author travel460Posted on Junie 19, 2017 Junie 19, 2017
17 thoughts on “Voorwoord.”
Junie 19, 2017 om 12:09 nm
Oeee . . . kyk, die lesery van Una !! Laat ek nou effe “back-track” en jul oor my wedervaringe van haar gelesery inlig : Ons 2 kom mos van st6 af saam – da van Delmas af. En ons ouers was SAAM op Bethal op skool ! En hulle was al Volkspele maats en gemendge tennis kampioenskaps maats. Dus hou ons 2 families al van st6 af SAAM vakansie ! Buffelspoort en Amanzimtoti se Stella Maris woonstelle . . . Waar gewone jonges wat saam op vakansie was, gevry het, het Una net eenvoudig GELEES . . . So, ek het n renons in lees . . . Tot so erge mate dat ek tot vandag toe nie eens my engelse voorgesrewe boek gelees het nie ! My groentjie, en die se Ma, moes . . . (Dog ma net ek gee jul n ander “blik” op my oulike vrou se GELESERY !)
Junie 19, 2017 om 12:12 nm
Sies my man. Daar is ñ defnitiewe groot gat in jou opvoeding as gevolg van hierdie gebrek…☺☺ En om dit so voor my deur te kom lê!
Junie 19, 2017 om 12:24 nm
Menz is ‘n Obsessive Compulsive leser. Alles. Elke woord wat die oog vang word gelees. Partykeer oor en oor dieselfde woord. Menz het net nie genoeg tyd om al die boeke te lees wat menz wil lees nie, daarom luister menz audiobooks in die traffic. So haal menz darem in.
Junie 19, 2017 om 12:29 nm
My ma het baie keer vir my gesê die wêreld gaan by my verby want ek sit al ewig met my neus in n boek. Vandag is ek bly oor my lesery.
Junie 19, 2017 om 1:00 nm
Ek is ook ‘n knaende leser en jou man klink nes myne (hy ly aan disleksie en kyk liefs ‘n fliek). Ek altyd rond met my kindle of met die ipod se oorfone aan en hy kan homself lam praat, ek hoor niks. Hy het al geleer om eers sy hand voor my gesig rond te swaai en seker te maak dat hy my aandag het voordat hy my ‘n storie vertel. Man, ek het al hieroor geblog ook, so ek sal nie verder van hom skinder nie 😀
Junie 19, 2017 om 3:13 nm
Ken daai gevoel.
Junie 19, 2017 om 3:17 nm
En daar is my comment alweer weg… ek gaan nou maar net aanhou rooflees 😉
Junie 19, 2017 om 3:47 nm
Hoekom sê jy dit? Verdwyn jou kommentare by my???
Junie 19, 2017 om 3:50 nm
Ek sal môre gaan kyk of daar iets verkeerd is aan my kant. Kom nie op admin in van my selfoon af nie. Kry jy darem hierdie boodskap?
Junie 19, 2017 om 4:44 nm
Aha ‘n sielsgenoot… hoewel ek nou minder boeke lees want my oë is nie so goed nie. My ma was die lekkerste voorleser. Ek sukkel want ek lees agter die storie aan! Dankie vir die heerlike onthou blog!
Junie 19, 2017 om 10:20 nm
Lees bly maar een van my liefdes… sal ook altyd wees!!
Junie 20, 2017 om 3:26 nm
Ek is net so lief vir lees! Dit was altyd die beste tyd van die dag in my klas as ek tog net ‘n ou storietjie vir my klas kon lees!
Junie 20, 2017 om 3:55 nm
So ons twee verstaan mekaar.💖
Junie 20, 2017 om 5:48 nm
Junie 20, 2017 om 7:57 nm
Ek is wel bietjie spyt dat ek op skool altyd agter in die klas gaan sit het en ‘n storie boek binne in die skoolboek weggesteek het, en so my skooldae omgelees het. Dalk het ek beter gevaar met rekeningkunde as ek nie so stout was nie
Junie 22, 2017 om 2:52 vm
I love books too. Even our master bedroom has 3 tall wide bookshelves full of books!
September 15, 2017 om 8:27 vm
Oeeee jaaaaaa! Los my net en laat my lees.
Vorige Previous post: Kleure.
Volgende Next post: Geborge; geborgenheid: